**Toronto** je najveći grad Kanade, i glavni grad kanadske provincije Ontario. Grad leži na sjeverozapadnoj obali jezera Ontario. Sa svojih 2.5 milijuna stanovnika, je peti po veličini grad u Sjevernoj Americi, iza Mexico Citya, New Yorka, Los Angelesa i Chicaga. Toronto je srce konurbacije *Greater Toronto Area* (GTA), najgušće naseljenog dijela Južnog Ontarija zvanog *Zlatna potkova*, u kojem živi 8.1 miliona stanovnika, a to je skoro 25% svih Kanađana. 
 
Po posljednjem kanadskom popisu stanovništva Metropolitanski Toronto imao je 5,113,149, a konkubacija Veliki Toronto 5,555,912.

Historija
---------

Prije dolaska prvih evropskih naseljenika Francuza, na prostoru današnjeg Toronta živjela su indijanska plemena Huron i Irokezi. Po irokeškoj riječi *tkaronto* što znači mjesto gdje drva stoje u vodi, Toronto je dobio ime. Francuski trgovci su osnovali utvrdu Fort Rouillé 1750, na tom prostoru, ali su ga napustili. Nakon Američkog rata za nezavisnost na područje grada i okolice slilo se mnogo doseljenika iz Amerike - *lojalista*, koji su ostali vjerni kralju i Velikoj Britaniji. Tadašnji britanski guverner Kanade John Graves Simcoe izgradio je utvrdu York, kao sjedište Gornje Kanade. Ona je trebala zamjeniti dotašnje sjedište Niagara-on-the-Lake, koje je bilo preblizu Americi sa kojom su tad Britanci bili u ratu. Za vrijeme Američko-britanskog rata 1812 američke jedinice su 1813 zauzele i djelomično uništile utvrdu York.  Zauzvrat su Britanci kasnije u istom ratu popalili Washington.

Pogled na Toronto sa jezera Ontario
York i Toronto spojeni su u jedan grad 6. marta 1834, za ime novog naselja odabrano je staro Toronto. Tad je grad imao samo 9 000 stanovnika uključujući i odbjegle američke crne robove koji su bježali u Kanadu. Ropstvo je inače zabranjeno u Gornjoj Kanadi te iste godine. Grad je značajno narastao za Velike irske gladi između 1846. -1849. kad su se u Toronto slile rijeke Iraca, koji su od tad najbrojnija entička skupina u gradu. 

Nakon osnivanja provincije Ontario 1867 Toronto je postao njezin glavni grad. U razdoblju 1849.–1852. i 1856.-1858. Toronto je bio glavni grad Ujedinjenih provincija Kanade. Gradovi Toronto i Montreal su se sporili oko prava tko će postati glavni grad Kanade, tako da je na kraju salomonski odlučeno da glavni grad postane grad između njih - Ottawa. Krajem 19. vijeka Toronto je postao značajan industrijski i prometni centar Kanade. Velik dioToronta, onda pretežno građenog od drva izgorio je 1904, ali je grad ubrzo obnovljen.

Od polovice 20. vijeka Toronto je postao grad u koji se doseljava najviše imigranata u Kanadu, ispočetka su to bili Evropljani; Englezi, Irci, Škoti, Nijemci, Talijani, Grci, Česi, Poljaci, Mađari, Hrvati, Makedonci, Srbi. Od 2000 prevladavaju azijati.

Geografske karakteristike
-------------------------

Toronto je smješten na jugu Kanade, uz jezero Ontario, jedno od Velikih jezera koja su spojena preko rijeke Saint Lawrence i naknadno izgrađenim kanalima sa Atlantskim oceanom i rijekom Mississippi, tako da su vrlo prometni vodeni put. Sredinom jezera prolazi i granica sa Amerikom, te su značajne prekogranične veze preko jezera. Toronto je i velika brodska luka do koje mogu dolaziti prekooceanski brodovi.

Avionski snimak Toronta
Toronto se nalazi u najgušće naseljenom i ekonomski najrazvijenijem dijelu Kanade (tzv. *Main street*). To je zbog relativno dobre klime, jedne od najblažih u Kanadi (Kontinentalna klima) i blizine velikih američkih industrijskih gradova. 

### Klima

Toronto ima kontinentalnu klimu, sa hladnim zimama i toplim letima. Zimi su česte jake mećave, kao i topli peiodi uz temperaturu nešto iznad 0C, dok je leti veoma sparno. Temperatura retko prelazi 35 stepeni ili pada ispod -20. Kiše su česte, a suše veoma retke, čak i tokom leta.

Znamenitosti
------------

Najveća gradska znamenitost je televizijski toranj CN Tower (Canada National Tower), visok 553 m, donedavno najviša samostojeća građevina na svijetu. Sad ga je pretekao neboder Burj Dubai u Ujedinjenim Arapskim Emiratima (koji je još u izgradnji). Sa CN Towera postoji vidikovac (staklena kupola) iz kojeg se pruža pogled na cijeli grad i jezero Ontario.

Od ostalih znamenitosti valja spomenti Gradsku vijećnicu, svojevremeno smatranu za ultra modernu građevinu, stadion Rogers centre, jedan od najvećih trgovačkih centara na svijetu Eaton Centre, mnogo kazališta i muzeja. Toronto je prepun velikih javnih parkova i rekreacijskih centara. Posebno je atraktivna zona uz jezero i otoci na jezeru (Toronto islands), koji su rezervirani isključivo za rekreaciju - oni su najveća američka zona na kojoj je zabranjen promet automobilima.

Privreda
--------

Toronto je glavni kanadski poslovni i financijski centar, u kojem sjedište ima većina najvećih kanadskih kompanija, ali i mnoštvo američkih i japanskih, zbog blizine granice i boljih poslovnih uvjeta. Down town Toronto (financijski kvart) prepun je nebodera, sjedišta velikih banaka i financijskih institucija. Toronto ima sedmu najveću burzu na svijetu, jer je Kanada veliki proizvođač energije (nafta, hidroenergija), žitarica i skupih ruda (uran). Sve kanadske velike banke i većina tvrtki ima sjedište u Torontu. Grad je također važno medijsko, izdavačko, telekomunikacijsko, informacijsko i filmsko središte. Najveće i najpoznatije kompanije koje imaju sjedište u Torontu su; Thomson Corporation, CTV globemedia, Rogers Communications, Celestica, Sun Life Financial, Four Seasons Hotels, The Hudson's Bay Company i Manulife Financial.

Panorama  Toronta, sa CN tornjaPanorama Toronta, sa CN tornja

Izvori
------

1. ↑  Ukupni broj svih stanovnika Metropolitanskog Toronta (GTA) uključuje gradske općine; Durham (561 258), Halton (439 256), Peel (1 159,405) i York (892 712). „Population and dwelling counts, for Canada, provinces and territories, and census divisions, 2006 and 2001 censuses - 100% data". Statistics Canada. 13. 03. 2007.. Arhivirano iz originala na datum 2007-09-06. Pristupljeno 18. 03. 2007.
2. 1 2  The fact that these municipalities form the GTA is stated in „Ontario Population Projections Update, 2005-2031 Ontario and Its 49 Census Divisions". Ministry of Finance (Ontario), Government of Ontario. april 2006. Arhivirano iz originala na datum 2007-06-13. Pristupljeno 18. 03. 2007. »The Greater Toronto Area (GTA), comprising the City of Toronto and the regional municipalities of Durham, Halton, Peel and York, ...«
3. ↑  „Portrait of the Canadian Population in 2006: Subprovincial population dynamics, Greater Golden Horseshoe". *Statistics Canada, 2006 Census of Population*. 18. 03. 2007.. Arhivirano iz originala na datum 2007-03-15. Pristupljeno 13. 03. 2007.
4. ↑  „Population and dwelling counts, for Canada, census metropolitan areas, census agglomerations and census subdivisions (municipalities), 2006 and 2001 censuses - 100% data". *Statistics Canada, 2006 Census of Population*. 13. 03. 2007.. Arhivirano iz originala na datum 2009-02-14. Pristupljeno 19. 03. 2007.
5. ↑  „The real story of how Toronto got its name, Natural Resources Canada(2005), pristupljeno 28. 02. 2011.". Arhivirano iz originala na datum 2011-12-09. Pristupljeno 2011-02-28.
6. ↑  History of Ontario's Legislative Buildings, Government of Ontario, pristupljeno 28. 02. 2011.
7. ↑  Battle of York (pristupljeno 28. 02. 2011.)
8. ↑  City of Toronto, Black History 2002. (pristupljeno 28. 02. 2011.)

Vanjske veze
------------

***Toronto*** na Wikimedijinoj ostavi

* Službene stranice grada (`en`) (`fr`)

| **Stranica Šablon:Hlist/styles.css nema sadržaj.*** p
* r
* u
Glavni gradovi kanadskih provincija i federalnih teritorija |
| --- |
| Glavni gradovi kanadskih provincija | 
* Victoria, BC
* Edmonton, AB
* Regina, SK
* Winnipeg, MB
* Toronto, ON
* Quebec, QC
* Fredericton, NB
* Halifax, NS
* Charlottetown, PE
* St. John's, NL

 |  |
| Glavni gradovi kanadskih federalnih teritorija | 
* Whitehorse, YT
* Yellowknife, NT
* Iqaluit, NU

 |
| Glavni grad | 
* Ottawa

 |